runetrust/blame-folketinget-dk huggingface dataset:
Sonja Albrink (CD), 1999-10-29:
Vores generelle holdning på lang sigt med lukkeloven er jo, at vi er på vej mod en gradvis liberalisering, og det er også derfor, vi ikke ønsker at stemme for dette lovforslag, som ligger her. Jeg skal sige, at vedrørende lovforslaget fra regeringen vil CD hverken stemme for eller imod, og beslutningsforslaget fra Dansk Folkeparti vil vi stemme imod.
Pia Gjellerup (S), 2006-05-30:
Jeg er glad for, at debatten – bl.a. ved Kommunaludvalgets formands meldinger om, hvad der har været på bordet af ændringsforslag i Kommunaludvalget – har dokumenteret, at det havde været muligt at tage endnu et skridt på kompromisets vej mellem de forskellige hensyn, herunder hensynet de politiske partier imellem, som har præget hele arbejdet.
Ole Birk Olesen (LA), 2014-04-03:
For det passer jo ikke, at regeringen har gjort sig store anstrengelser – først at vente trekvart år med at igangsætte forhandlinger om en ny lovgivning, der er i overensstemmelse med praksis, og derefter bare at fremsætte et forslag, som Folketinget må sluge eller lade være, og hvis Folketinget ikke vil det, agter regeringen sådan set bare at fortsætte med en praksis, der ikke er i overensstemmelse med lovgivningen.
Karsten Hønge (SF), 2025-11-27:
Jeg synes, at hr. Jens Joel havde flere gode pointer om, hvordan den beskæftigelsespolitik, vi har haft indtil nu, jo ikke har levet op til de forventninger, vi havde til det, og jeg giver også hr. Jens Joel ret i, at der også inden for det her område med opkvalificering desværre er mange håbløse eksempler på, hvordan det er grebet an.
René Skau Björnsson (S), 2005-05-19:
Det er efter vores mening uholdbart, at nøjagtig det samme produkt, den samme medicin skal være flere gange dyrere i Danmark, bare fordi markedet kan bære det, og at man kalder nøjagtig den samme medicin noget andet i Danmark, end man gør i Tyskland, Sverige og Frankrig, for at kunne tage mere for medicinen i Danmark.
Bruno Jerup (EL), 2021-01-28:
Men jeg går ind for, at vi etablerer en folkeskolelæreruddannelse, sådan at der inden for den offentlige uddannelse bliver dynamik; det vil sige, at der bliver forskellighed, der bliver mulighed for at udvikle forskellige skoler, måske med forskellige profiler og forskellige retninger og dermed, kan man sige, også en form for konkurrence mellem de offentlige læreruddannelser, der er.
Charlotte Dyremose (KF), 2007-01-12:
Det, der kan bekymre, er jo, at når man lægger op til, at der skal etableres nogle flere helhedsskoler uden først at høste de dårlige erfaringer og tage dem til efterretning, risikerer man, at nogle forældre og nogle børn kommer til at stå i en situation, hvor de ikke har nogen reel valgmulighed, fordi der simpelt hen er et så stort antal helheds- eller heldagsskoler i kommunen, at det er den eneste reelle mulighed, de har, medmindre selvfølgelig at de vil flytte barnet til en privatskole, der måske oven i købet ligger meget langt væk.
Rasmus Prehn (S), 2009-05-27:
For når 99 pct. af danskerne siger, at de ikke er tilfredse med den velfærd, der er, og at den er blevet ringere, så siger man, at det ikke er en undersøgelse, man kan regne med, at det ikke er noget, man kan bruge til noget, og at det sikkert bare er oppositionen, der prøver at tegne et dårligt billede af den offentlige sektor.
Bodil Kornbek (KD), 2003-11-28:
For mange frivillige organisationer er et blad helt centralt for at kunne nå ud til deres medlemmer med alle mulige former for informationer. Med dette forslag, når nu bladtilskuddet bortfalder, er regeringen og Dansk Folkeparti med til at underminere det frivillige arbejde i Danmark. Hvis vi skal se på den måde, besparelsen på bladtilskud rammer de enkelte blade og tidsskrifter på, så virker det tilfældigt og uden større omtanke.
Ulla Tørnæs (V), 2003-02-26:
hr. Carsten Hansen, er lofterne ganske enkelt en nødvendighed for at sikre, at vi ikke overskrider AUF-rammen. Så må jeg sige til fru Lissa Mathiasen, at det er en misforståelse, hvis jeg er blevet opfattet i retning af, at der bliver tale om at tilføre AUF-rammen yderligere midler.
Anne Grete Holmsgaard (SF), 2007-01-18:
Jeg ser godt, at nogle siger 3 år, nogle siger 4, nogle siger 5, nogle siger 6, og nogle siger 7 år, men med den indsats, der gøres over hele verden, tror jeg, at den konservative betragtning om, at anden generation er det rigtige at satse på, også holder stik globalt.
Margrethe Vestager (RV), 2006-05-02:
Vi synes også, det er vigtigt, at det blev slået fast i vores aftale, at det at have tre linjefag skal være hovedreglen, fordi det er det, der giver den umiddelbare adgang til, at folkeskolens fagrække også dækkes af linjefagsuddannede lærere.
Inger Støjberg (V), 2016-03-16:
Jamen jeg har jo sådan set sagt, at årsagen til, at vi skal mødes i Statsministeriet – nu er det så godt nok hr. Kristian Thulesen Dahl, der i første omgang er inviteret til mødet – jo netop er, at vi skal diskutere alle de forslag, der måtte ligge.
Ole Sohn (SF), 2005-06-03:
Man kunne i stedet for at modregne time for time, som det er tilfældet i dag – det er godt nok også lidt i strid med vores eget forslag, men jeg kan jo godt tælle til 90 – overveje at gøre brug af omregningssatsen, så man siger, at i stedet for time til time-modregning, så bruger man omregningssatsen.
Jens Meilvang (LA), 2025-11-27:
Vi hørte også om problematikken, i forhold til at der ikke er noget lovgivning i øjeblikket, men der vil jeg så sige, at jeg tror, at lufthavnen arbejder meget målrettet mod, at det alligevel får en konsekvens for flyselskaberne ikke at overholde de regler.
Kristian Jensen (V), 2006-10-10:
Så skal jeg afslutningsvis, for nu begynder lampen at lyse, bekræfte, at der er enkelte lande, men kun ganske få, hvor vi endnu ikke har fået tilrettet dobbeltbeskatningsaftalerne, sådan at vi også får den beskatning af pensionsmidlerne, som selvfølgelig er rimelig, nemlig at hvis der er fradrag i Danmark ved indbetaling, skal der også være beskatning til Danmark ved udbetaling.
Bendt Bendtsen (KF), 1999-05-28:
I Det Konservative Folkeparti er vi os vores ansvar bevidst. Vi ønsker en hemmelig efterretningstjeneste, også når det her er ovre, men vi tvivler på, at vi har en efterretningstjeneste, der kan virke, når det her har været igennem vridemaskinen sammen med Enhedslisten.
Per Clausen (EL), 2011-04-26:
Det er lige før, det, de siger, minder om det, Socialdemokraterne og SF'erne siger om den borgerlige regerings politik i Danmark, og det er jo ikke så underligt, for det, man vedtager nede i EU, er jo præcis det samme som det, VK-regeringen har gennemført i Danmark og er i færd med at forsøge at få flertallet til at gennemføre nu.
Nadeem Farooq (RV), 2012-03-22:
Nu ved jeg, at Liberal Alliances hr. Ole Birk Olesen spidser ører, men jeg vil sige, at det er sådan, at høje ydelser umiddelbart trækker i retning af højere minimumslønninger og dermed i retning af et lavere arbejdsudbud, hvis man kan sige det sådan, og en lavere deltagelse på arbejdsmarkedet, det er korrekt, hvis man ser meget isoleret på det.
Peter Skaarup (DF), 2021-05-03:
Og derfor vil jeg godt høre, om ministeren ikke godt kan forstå, at familien til den pågældende, der er blevet slået ihjel, står i en meget vanskelig situation, når man hører om, at en livstidsdømt, som man egentlig troede havde en livstidsstraf, søger om prøveløsladelse.
Magnus Heunicke (S), 2022-06-08:
Kommunerne og også Antidote Danmark underviser jo, som jeg nævnte, i præcis det her uddannelsesmateriale, og med undervisningen sikres bl.a., at personer, der får udleveret næsespray med naloxon ved, at der altså er en risiko for, at virkningen af en opioidoverdosis kan vende tilbage igen efter den modvirkende behandling med næsesprayen, og at der altså altid skal tilkaldes ambulance eller anden sundhedsfaglig hjælp.
Søren Gade (V), 2008-02-29:
Det er også derfor, at det er vigtigt for mig at understrege, at jeg er enig med hr. Holger K. Nielsen i, at der skal ligge det nødvendige beslutningsgrundlag for at kunne træffe et typevalg, at vi skal have en proces, som giver os som beslutningstagere så god information som overhovedet muligt.
Pia Adelsteen (DF), 2018-01-23:
Men jeg vil bare sige, at i samme øjeblik, vi giver tilskud til en form for teknologi, fravælger vi måske også nogle andre, og det synes jeg måske godt en gang imellem kan være en lille smule ærgerligt, for hvis man gerne vil udvikle og forske og lave noget nyt, burde der måske være lige vilkår for alle.
Per Stig Møller (KF), 1998-01-27:
Men sådan blev den forstået både af Nationalbanken, der bekræfter, at der ikke skulle gøres noget før 18. maj, og af Finanstilsynet, der den 26. maj skriver til Finansministeriet, at - og jeg citerer: »... Finanstilsynet efter aftale ikke har forespurgt i bankerne om resultatet for første halvår 1993.« Sådan blev det forstået af Jyllands-Posten, der den 15. maj 1993 skrev, at Finanstilsynet udtrykkeligt havde fået ordre til at holde sig væk fra de kriseramte færøske banker i foråret 1993.
Kristian Thulesen Dahl (DF), 2001-05-15:
Først til fru Grete Schødts: Nu har vi jo den glædelige begivenhed, at vi allerede om fjorten dage har en ny afslutningsdebat, så jeg har jo to uger til at gå op i gemmerne og finde citater frem, og så synes jeg, at vi om 14 dage skal udfordre hinanden på lige præcis den debat om citater, som fru Grete Schødts lægger op til.
Per Stig Møller (KF), 2003-04-02:
De må bøje viljerne mod hinanden, således at vi får en fase, der bliver sat i gang så hurtigt som muligt, med en irakisk overgangsadministration, som forbereder et fast nyt system i Irak, hvis Saddam Hussein-regimet falder, som jo nok er konsekvensen af afvæbningen af ham.
Anders Fogh Rasmussen (V), 2004-03-24:
Der tror jeg, at den hensigtsmæssige fremgangsmåde er den, der nu er i gang, hvor Kina bl.a. spiller en rolle i de såkaldte sekspartsforhandlinger, hvor man prøver at få Nordkorea tilbage i det internationale samfund, prøver at få stoppet de atomvåbenprogrammer, der efter alt at dømme er i gang i Nordkorea.
Hans Kristian Skibby (DF), 2008-05-07:
Så vil jeg gerne spørge integrationsministeren, som jo nævnte, at der var turbo på sprog osv., og at der var mange konferencer om integration, der blev holdt i Danmark: Mener ministeren ikke også, at der tilsyneladende er turbo på, at kommunerne i hastigere og hastigere grad oversætter alt muligt mærkeligt til forskellige fremmedsprog?
Charlotte Dyremose (KF), 2003-04-11:
Så må jeg her til sidst sige, at jeg synes, det er positivt, at fru Jette Bautrup nu endelig kan få sig til at sige, at det faktisk er sådan, at vi bredt i Folketinget ønsker det godt for børnene, for det var ikke det indtryk, jeg fik fra den tidligere debat.
Frank Jensen (S), 1999-01-27:
Og når konklusionen er truffet ud fra de stringente juridiske analyser, så må vi hver især overveje, om det giver anledning til forandringer på det retlige grundlag, som vi har både internationalt og nationalt. Jeg synes, at vi skal afvente de analyser, og at hr. Albrechtsen skal gøre sig bekendt med grundlaget for den konklusion, som jeg stadig væk forventer vi kan træffe i Justitsministeriet inden ugens udgang.
Jakob Sølvhøj (EL), 2021-06-01:
Der er kommuner, der åbenlyst udmåler rådighedstimer i hjælpeordningerne, så borgerne bringes i det helt urimelige dilemma, at de enten må undvære den hjælp, som er helt nødvendig for, at de kan leve en tilværelse på lige fod med andre, eller skal bede deres hjælpere om at udføre arbejdet til underbetaling.
Margrete Auken (SF), 2002-05-14:
Der har været lukket hele vejen igennem, og når vi tager sådan noget som sikkerhedsnormerne - altså jeg vil lige sige, at hele det der CELENEC-system, som ministeren talte om, har vi altså drøftet tilbage fra 1995-1996, for der har vi vidst, at det kom - har vi f.eks. spurgt, hvad det er for et risikoniveau, der skulle ind på det her, som man skulle melde ud fra Ørestadsselskabet, og der har vi simpelt hen fået en røgbombe i hovedet fra Trafikministeriet i det spørgsmål og har ikke fået oplysninger om, hvad det er for et sikkerhedsniveau.
Laura Lindahl (LA), 2017-03-21:
SF foreslår, at der strammes op på reglerne for børns arbejde i underholdningsbranchen, og det skal ske ved at lade opgaven med at udstede tilladelse til, at børn under 13 år kan arbejde, overgå til Arbejdstilsynet, lade børn, der deltager i talentshows, være omfattet af arbejdsmiljøloven og skabe en klageadgang.
Henrik Dam Kristensen (S), 2002-01-30:
Til hr. Keld Albrechtsen vil jeg sige: Jeg har det helt ærligt sådan, at jeg selvfølgelig føler mig stødt, når jeg går herop på talerstolen efter at have hørt, at alt det, vi andre har sagt, er uden perspektiv, og at vi ikke har villet være med i en fremadrettet debat.
Per Stig Møller (KF), 2007-10-11:
Det vil være til gavn for Danmark, at EU kan medvirke aktivt til udviklingen og udformningen af de spilleregler, for selv om Danmark selvfølgelig fortsat kan og vil føre sin egen udenrigspolitik, får vi altså større indflydelse globalt og ikke mindst over for nye store spillere som Kina og Indien gennem et stærkt og velfungerende EU.
Per Stig Møller (KF), 2006-05-18:
Det Radikale Venstre skriver »Danmark ud af et sikkert Irak«; jeg har printet her, og Det Radikale Venstre skriver: Det Radikale Venstre vil kun give mandat for de danske soldater for 6 måneder ad gangen, men forudser fuld tilbagetrækning senest juli 2006 – det er det, hr. Niels Helveg Petersen lige har markeret.
Carina Christensen (KF), 2009-04-14:
Ordningen sikrer egnsteatrene en 4-årig arbejdsro, som mange andre virksomheder og institutioner, måske særlig i den her tid, ville misunde dem, og derfor er det også et endda meget dårligt eksempel, når Socialdemokraterne i bemærkningerne til B 113 påstår, at den dårlige økonomi på Gladsaxe Ny Teater skyldes den nye egnsteaterordning.
Marie Krarup (DF), 2020-04-22:
Jeg skal jo sige tak for svaret, og jeg er også høflig nok til at gøre det, men det var desværre ikke et svar, synes jeg, for jeg får ikke at vide, hvad ministeren præcis har gjort, for at kirken kan været tidligt med i åbningstiltagende efter coronaepidemien.
Preben Bang Henriksen (V), 2025-11-04:
Til den første del af kommentaren, nemlig at det for Venstres vedkommende måske er sjældent, vi ser, at der finansieres noget gennem råderummet, altså at sådan har det ikke været tidligere, vil jeg sige: Jamen det er nok nærmest forskellen på tidligere under andre regeringer og under den nuværende regering, altså at der her er mulighed for at benytte sig af den finansieringskilde.
Lissa Mathiasen (S), 1998-06-11:
I den anden ændring lægges der op til, at direktører i penegeinstitutter hhv. direktører i realkreditinstitutter kan være direktør i disse institutters moderselskaber, hvor moderselskabets aktivitet udelukkende eller hovedsagelig består i at være moderselskab for pengeinstitutter og realkreditinstitutter.
Freddy Dam (V), 2004-02-19:
Jeg skal gerne medgive hr. Ole Sohn, at udtrykket en forligsmæssig løsning måske ikke er velvalgt, men når jeg taler om en afbalanceret løsning, taler jeg om, at situationen jo er den, at arbejdsgiverne i vel nok alle tilfælde må forventes at have den opfattelse, at medarbejderne under ingen omstændigheder skal kunne tage optionerne med, mens medarbejderne på den anden side vil have den opfattelse, at de under alle omstændigheder skal være berettigede til at tage optionerne med. Man har altså lagt snittet således, at når medarbejderen selv vælger at forlade virksomheden i det, man kunne kalde utide, mister medarbejderen retten til optionerne; hvorimod det er således, at hvis medarbejderen afskediges, får han ret til at tage optionerne med.
René Skau Björnsson (S), 2005-11-02:
Skatteministeren har jo været tavs i flere uger om det her kæmpe skattehul, hvor kapitalfonde køber danske virksomheder i et stort omfang for lånte penge, og de udgifter, de så har til at låne de her penge, kan de trække fra i skat, hvilket betyder, at de ikke betaler så meget i selskabsskat, og det koster statskassen temmelig mange millioner kroner, hvis mange gør det, og hvis det er en tendens, der udvikler sig.
Kasper Sand Kjær (S), 2020-05-13:
Jeg mener egentlig, det ville være helt grundlæggende uretfærdigt, hvis unge, som har boet hele deres liv i Danmark, og som har gået i den lokale folkeskole og har spillet fodbold i fodboldklubben og på alle måder er velintegrerede og deltagende i fællesskabet, ikke ville få muligheden for at kunne starte på en uddannelse, fordi de ikke kan få su på lige fod med deres klassekammerater fra folkeskolen.
Maria Durhuus (S), 2023-12-01:
Man siger, at så mange mennesker har haft behov for Wegovy, at sundhedssektoren nu har store økonomiske gener, og det har den, men er ordføreren ikke enig i, at vi også bliver nødt at kigge på, at der også er andre udgifter i sundhedssektoren, og ikke udelukkende tilskrive det den gruppe mennesker, som endelig har fået et medicinsk præparat, der hjælper, så de ikke automatisk behøver underkaste sig en operation, der er så farlig, som den operation, vi har kendt til indtil nu?
Søren Søndergaard (EL), 2004-03-12:
Der har været nævnt en del god kritik af en række af de punkter, jeg også ville have været ind på, men jeg vil så tage ét af punkterne op til en lidt mere grundig behandling, nemlig forslaget om at forfølge folk, som hjælper asylansøgere med at rejse ind i Danmark, rejse igennem landet eller blive i Danmark under jorden.
Tina Nedergaard (V), 2011-02-08:
Det skal jeg ikke beklage, jeg er jo glad, når man bruger penge på folkeskolen, men det sætter dog de nuværende budgetter i relief, at man der henter 650 mio. kr., mens man altså bare på et enkelt år har brugt 1,1 mia. kr. mere end budgetteret.
Søren Pape Poulsen (KF), 2018-04-03:
Så er der også regler om det, som beslutningsforslaget handler om, nemlig salæret til bobestyreren, herunder er der regler om, at bobestyreren på det første møde med arvingerne skal oplyse dem om, hvordan salæret beregnes, og hvis det er muligt, den forventede størrelse på salæret.
Mike Legarth (KF), 2011-05-24:
Det er jo helt afgørende, at vi kan afsløre dem, der snyder i landene, hvor de er bosiddende eller har adresse, og den mulighed er altså blevet væsentlig forstærket, og forventningen er, at de her aftaler på længere sigt vil minimere risikoen for, at der placeres overskud i skattelylande og dermed unddrages beskatning i Danmark.
Julie Rademacher (S), 2009-12-02:
Så når klimamændene har siddet til møder hele dagen og skal have lettet trykket, ser vi altså, at der kommer flere prostituerede til, og mange kommer ikke til København frivilligt. Vi har med CEDAW-konventionen bundet os op på en international aftale om, at vi gerne vil være med til at bekæmpe prostitution og reducere kvindehandel, og jeg mener også, at den danske regering har et kæmpeansvar for, at vi også gør noget under klimatopmødet.
Arne Melchior (CD), 1999-05-25:
Og jeg har stillet det spørgsmål, og det vil også være et svar til hr. Frank Aaen og fru Elisabeth Arnold og hr. Holger K. Nielsen: Må Jonni Hansen undersøges og registreres, eller vil mine gode kollegaer være tilfredse med, at der ikke er nogen myndighed i landet, der følger hans bevægelser skridt for skridt?
Sonja Albrink (CD), 2000-04-27:
Ikke desto mindre må regeringen og skatteministeren jo selv være optaget af at finde ud af, om der ikke skulle være nogle alternativer, for ellers havde skatteministeren vel ikke sammen med repræsentanter for flere ministerier, FDM, bilimportørerne og DAF nedsat et udvalg, som skal se på problemerne.
Bjarne Laustsen (S), 2008-05-08:
Derfor bliver vi nødt til, hvis vi skal sige ja til produkter, hvor der bare er den mindste tvivl, at bede fødevareministeren og alle andre ministerier, der har noget med det her at gøre, om at komme med en fuldstændig ren dokumentation for, at den tvivl, der før har været, ikke mere eksisterer.
Svend Auken (S), 2006-11-14:
Med hensyn til samfundsopbygning og økonomisk niveau ligger landene langt fra det europæiske gennemsnit, og man må være imponeret over, at de to landes regeringer og parlamenter har udfoldet så store anstrengelser, som de faktisk har, for at opfylde betingelserne for at kunne blive medlem.
Kim Christiansen (DF), 2005-05-11:
Jeg skal også lige gøre opmærksom på, når vi taler om det fremadrettede arbejde, som jeg kan forstå at justitsministeren meget gerne vil medvirke til, at i forbindelse med hele forebyggelsesområdet, som jeg også gerne vil have at vi kigger på, er det i dag således ifølge den sidste undersøgelse, at 80 pct. af de danske skoleelever kan skaffe hash inden for ganske få minutter – som der står i en avisartikel, kan de gøre det næsten hurtigere, end de kan skaffe et grønt æble.
Johanne Schmidt-Nielsen (EL), 2018-01-12:
Faktisk er jeg bange for, at det problem bliver større og større, bl.a. når vi oplever en hr. Martin Henriksen fra Dansk Folkeparti stå i tv i Debatten på TV 2 og pege på en ung mand, Philip Yazdani hed han, fra Langkjær Gymnasium, og sige: Jeg ved da ikke, om du er dansk.
Christian Rabjerg Madsen (S), 2016-02-10:
I regeringens kommissorium for trepartsdrøftelser står der f.eks. – og nu citerer jeg: Det skal være så enkelt som muligt for virksomheden at tage et socialt ansvar og bidrage i beskæftigelsesindsatsen med træningsforløb til flygtninge og familiesammenførte ude på arbejdspladserne, f.eks. i virksomhedspraktik og løntilskudsansættelser.
Lars Kramer Mikkelsen (S), 2004-06-04:
Jeg kan godt forstå, at Dansk Folkeparti synes, det er kedeligt at få afdækket den politik, som de sidder bag lukkede døre og laver sammen med regeringen, for det er jo en politik, som blev aftalt, på trods af at de i pressemeddelelser og lignende indledningsvis sagde, at det var de ikke begejstret for.
Bertel Haarder (V), 2006-11-17:
Hvis vi nu havde oprettet et egentlig forskningsråd for skoleområdet, tror jeg, alle ville kunne forstå, at de bevillinger, som er sat af til forskning på skoleområdet, skal ind omkring det forskningsråd, som af samfundet har fået overladt den opgave at sikre, at vi får den bedst mulige og mest systematiske evaluering af folkeskoleområdet.
Per Clausen (EL), 2005-05-31:
Jeg synes, at Venstres ordfører skal erkende, at det har haft negative effekter på fagblade og andre organisationsblade, at man sænkede portostøtten, og at det derfor vil være sundt og fornuftigt nok at overveje, når man nu alligevel skal i gang med at overveje her, om der var noget, der kunne trænge til at blive repareret.
Peter Skaarup (DF), 2001-12-14:
I Dansk Folkeparti er vi glade for, at Folketinget nu i forholdsvis enighed - bortset fra SF og Enhedslisten - kan blive enig om at sende det bidrag til løsning af konflikten i Afghanistan, der nu er taget stilling til i B 37, som vi behandler i dag. Vi synes, det er rigtigt, at Danmark sammen med andre lande hjælper USA i den kamp mod terror, som er utrolig vigtig, for at vi kan komme Al-Qaida-netværket og bin Laden til livs.
Ole Birk Olesen (LA), 2018-02-07:
Staten træffer beslutninger i det her Folketing, hvor et flertal af partier beslutter ting, og det flertal, som spørgerens parti er en del af, har på statens vegne besluttet, at staten skal give tilskud til delfinansiering af cykelstier, ikke til fuldstændig finansiering.
Elsebeth Gerner Nielsen (RV), 2003-05-06:
Det er jo et meget omfattende forslag; derfor kan jeg godt forstå, at der kan være noget, man ikke lige har set, men jeg vil gerne gøre fru Birthe Rønn Hornbech opmærksom på, at der jo ikke står, at man ikke skal have mulighed for at gifte sig, man skal bare ikke have mulighed for at få familiesammenføring.
Ulla Tørnæs (V), 2002-11-07:
Det er faktisk en langt, langt bedre udgave af den deltagerbetaling, som den tidligere regering indførte, så før fru Marianne Jelved og hr. Carsten Hansen svinger sig op til den helt store uddannelsespolitiske kvababbelse og den helt store uddannelsespolitiske ulykkeudsigt, vil jeg blot minde om, hvad det var, den tidligere regering selv indførte.
Mikkel Bjørn (DF), 2023-04-27:
Med hensyn til opnåelse af indfødsret må ansøgeren ikke have forfalden gæld i form af studielån, men misligholdt gæld i form af tilbagebetalingskrav som følge af for meget udbetalt su er ikke at betragte som forfalden gæld til det offentlige.